भनाइ छ, ‘खानाकै लागि त काम गर्ने हो ।’ तर, स्वप्नजीवीले त्योभन्दा परसम्म सोचेका हुन्छन् । सपना देखेका हुन्छन् । त्यसका लागि पनि काम गर्नैपर्यो । बिहानै बाहिर निस्कनेले नचाहेरै पनि बाहिर खानुपर्ने बाध्यता छ । ‘आयस्रोत सीमित छ । उसले पाँचतारे होटलमा गएर खान सक्दैन,’ होटल अन्नपूर्णका फुड एन्ड बेभरेज मेनेजर यादवप्रसाद पाण्डे प्रश्न गर्छन्, ‘हाइजिन भएको रेष्टुरेन्ट जान पनि सक्दैन । तर, खाना वा खाजा खाँदा आफूले खाएको खानेकुरा कत्तिको स्वस्थ छ भनेर कसरी जाँच्ने ?’
